**পাতি লাউডগা সাপ**, (ইংরেজি: **common vine snake**), (বৈজ্ঞানিক নাম: *Ahaetulla nasuta*) সবুজ কচি লতার মত দেখতে, কলুব্রিডি পরিবারের খুবই মৃদু বিষযুক্ত (মানুষের জন্য প্রকৃতপক্ষে নির্বিষ) সাপ। পূর্ব গবেষণা মতে, দক্ষিণ ও দক্ষিণ-পূর্ব এশিয়ার ভারত, বাংলাদেশ, শ্রীলঙ্কা, ভুটান, লাওস, ব্রুনাই, ইন্দোনেশিয়া, মালয়েশিয়া, থাইল্যান্ড, মায়ানমার, কম্বোডিয়া, ভিয়েতনাম, সিঙ্গাপুর, ফিলিপাইন এবং পূর্ব এশিয়ার চীনে এ প্রজাতিটি দেখা যায়। 
ইংরেজি নাম *কমন ভাইন স্নেক* (common vine snake, ভাইন মানে লতা)।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।

বিন্যাস
-------

*A. nasuta* এর প্রজাতিগত শ্রেণী-বিন্যাস নিয়ে দীর্ঘকালীন জটিলতার কারণে ধারণা করা হত, এই প্রজাতির জনসংখ্যা শ্রীলঙ্কা থেকে বৃহত্তর ভারতীয় উপমহাদেশ (পশ্চিমঘাট পর্বতমালা সহ) পর্যন্ত বাস করে। *A. nasuta* এর ভৌগোলিকভাবে দূর সম্পর্কীয় ও দক্ষিণ-পূর্ব এশিয়া তে বসবাসকারী একটি গোত্রকে এই জনসংখ্যার অন্তর্ভুক্ত বলে বিবেচনা করা হত। তবে ২০২০ সালের একটি জাতিগত গবেষণার তথ্য মতে, *A. nasuta* একটি জটিল প্রজাতির প্রাণী *জটিল প্রজাতি বলতে* ঐসব প্রজাতিকে বোঝানো হয় যাতে অন্তর্ভুক্ত প্রাণীদের মধ্যে কিছু অস্পষ্ট পার্থক্য পরিলক্ষিত হয়, যা দ্বারা ঐ প্রজাতির প্রাণীগুলোকে কয়েকটি দলে ভাগ করা যায়। আর এই জটিল প্রজাতির আদি/আসল প্রাণী, যাদের থেকে বর্তমান *A. nasuta* প্রজাতির উদ্ভব, তাদের বাসস্থান শ্রীলঙ্কান আর্দ্র ভূমি, শ্রীলঙ্কান নিম্ন অঞ্চলীয় চিরসবুজ বনভূমি ও পার্বত্য চিরসবুজ বনভূমিতেই সীমাবদ্ধ। ভারতের পশ্চিমঘাট পর্বতমালা তে বসবাসরত যে ৪টি দলকে পূর্বে *A. nasuta* প্রজাতির মধ্যে অন্তর্ভুক্ত করা হত তাদের পরবর্তীতে *A. borealis*, *A. farnsworthi*, *A. isabellina* ও *A. malabarica* প্রজাতিতে ভাগ করা হয়। ভারতীয় নিম্ন-উপদ্বীপের (এবং সম্ভবত শ্রীলঙ্কার উত্তরাঞ্চলীয় শুষ্ক ভূমির) লম্বাকৃতির যে প্রজাতিকে পূর্বে *Ahaetulla nasuta* এর সাথে প্রজাতিভুক্ত করা হত, তা মূলত *A. oxyrhyncha* যা *A. nasuta* অপেক্ষা *A. pulverulenta* এবং *A. sahyadrensis* প্রজাতির সাথে ঘনিষ্ঠ। সবশেষে, উপরে উল্লিখিত দক্ষিণ-পূর্ব এশিয়া তে বসবাসরত ভৌগোলিক জনসংখ্যাকে বর্তমানে আনুষ্ঠানিকভাবে *অ-শ্রেণিবিন্যাসকৃত* অবস্থায় রাখা হয়েছে এবং পরীক্ষামূলক ভাবে *Ahaetulla* cf. *fusca* নামকরণ করা হয়েছে। এই প্রজাতিটি *Ahaetulla laudankia* এর সমগোত্রীয়।

 সিনহারাজা চিরসবুজ বনভূমিতে

বিবরণ
-----

লাউডগা সাপের দেহ মসৃণ, লম্বাটে ও নলাকার এবং নাক লম্বা ও সুচালো। প্রাপ্তবয়স্ক সাপের দৈর্ঘ্য প্রায় ২০০ সেমি, লেজের দৈর্ঘ্য দেহের মোট দৈর্ঘ্যের ৩৪%। সদ্যোজাত সাপের দৈর্ঘ্য ৫সেমি হতে পারে। দেহের পৃষ্ঠীয় ভাগ উজ্জ্বল সবুজ রঙের; কখনও কখনও বাদামি-ধূসর রঙের হতে পারে। অঙ্কীয়ভাগ উজ্জ্বল এবং হলুদ বা সাদা রেখার মাধ্যমে দেহের পৃষ্ঠীয়ভাগ থেকে পৃথক থাকে। দেহের পিছনের অংশে কালো ও সাদা আন্তঃত্বকীয় রেখা থাকে।

সাধারণ পাতি লাউডগা সাপ দিবাচর, বৃক্ষচারী ও মৃদু প্রাণীজ বিষ যুক্ত। দ্বিনেত্র দৃষ্টি ব্যবহার করে ব্যাঙ ও সরীসৃপ জাতীয় প্রাণী শিকার করে খায়। এরা ধীর গতিসম্পন্ন ও "বৃক্ষপত্রের উপর লতানো উদ্ভিদের ডগার" ন্যায় ছদ্মবেশ ধারণ করে চলাচল করে। এদের বিরক্ত করা হলে, দেহ প্রসারিত করে সাদাকালো আঁইশ এর ন্যায় দাগ প্রদর্শন করে। এছাড়াও বিপদের/শিকারির দিকে মুখ খুলে ভীতি প্রদর্শন করে। সাপের অন্য প্রজাতিগুলোর মধ্যে উলম্ব-চির পিউপিল দেখা গেলেও কেবল এই প্রজাতির সাপের চোখেই অনুভূমিক পিউপিল পাওয়া যায়। 
এ প্রজাতিটি ভিভিপ্যারাস, অর্থাৎ শিশুর জন্ম মাতৃ-দেহের অভ্যন্তরে দিম্ব-ঝিল্লির মধ্যে হয়ে থাকে। এরা বিলম্ব নিষেক করতে সক্ষম। সাপের প্রজনন মাধ্যম গুলোর মধ্যে অপুংজনি বিরল হলেও অজানা কোন বিষয় নয়। কেননা, লন্ডন চিড়িয়াখানা তে এই প্রজাতির একটি স্ত্রী-সাপ আগস্ট, ১৮৮৫ থেকে একাকী রাখা হলেও আগস্ট, ১৮৮৮ সালে সন্তান প্রসব করে। 

### শ্রেণিবিন্যাসগত বিবরণ

সিংহলি ভাষাতে এই প্রজাতির নাম *Ahaetulla* এর অর্থ 'চোখ খেকো'। তামিল ও ভারতের অন্যান্য স্থানীয় ভাষাগুলোতেও কাছাকাছি অর্থ বিশিষ্ট নাম পাওয়ার কারণ হিসেবে, 'এই সাপ শিকারির চোখে আক্রমণ করে' এমন ভ্রান্ত-বিশ্বাস দায়ী। 

নিম্নে উল্লিখিত বিবরণ (চিহ্নিতকরণ বৈশিষ্ট্যসহ) Boulenger (১৮৯০) থেকে নেয়া হয়েছে:

>  চোখা মুখযুক্ত, যা চোখ অপেক্ষা ছোট ত্বকীয় সংযোজন দ্বারা শেষ হয় এবং সম্পূর্ণরূপে রোস্ট্রাল দ্বারা গঠিত; ত্বকীয় লেজুর ছাড়া মুখের দৈর্ঘ্য, চোখের ব্যাসের দ্বিগুণ বা তার চেয়ে বেশি। কোন লরিয়াল নেই; ল্যাবিয়াল এর সাথে ইন্টার-ন্যাসাল ও প্রি-ফ্রন্টাল এর কোন সংযোগ নেই। ফ্রন্টালের দৈর্ঘ্য এর থেকে রোস্ট্রাল এর দূরত্বের সমান বা তার চেয়ে খানিক বেশি এবং প্যারীয়েটাল এর সমান বা তার চেয়ে সামান্য বেশি; ২টি প্রিওকুলার ও ১টি সাবওকুলার (অথবা, ১টি প্রিওকুলার ও ২টি সাবওকুলার) বিশিষ্ট, উপরের প্রিওকুলার ফ্রন্টালের সাথে যুক্ত; ২টি পোস্টওকুলার আছে; টেম্পরাল ১+২ বা ২+২; উপরি ল্যাবিয়াল ৮টি, ৫ম টি চোখে প্রবেশ করে; ৪টি নিম্ন ল্যাবিয়াল সম্মুখবর্তী থুতনি-সুরক্ষক এর সাথে যুক্ত, যেগুলো পশ্চাদ্বর্তী সুরক্ষক গুলোর চেয়ে ছোট। ১৫টি সারিতে আঁইশ সজ্জিত। ভেন্ট্রাল সংখ্যা ১৭২-১৮৮; পায়ুপথ বিভক্ত; সাবকডাল ১৪০-১৬৬। উজ্জ্বল সবুজ বা মলিন বাদামী বর্ণের, আঁইশের ভাজে থাকা দেহের সম্মুখভাগের চামড়া সাদাকালো, যা স্ফীত অবস্থায় ডোরাকাটা দেখায়; দেহের নিম্ন দেশের উভয় পাশে একটি করে হলুদ রেখা দেখা যায়। মোট দৈর্ঘ্য ৫ ফুট : লেজ ২.
> 
> 

*Ahaetulla nasuta anomala* কে পূর্বে উপ-প্রজাতি হিসেবে ব্যাখ্যা করা হলেও বর্তমানে, স্বতন্ত্র একটি প্রজাতি, *Ahaetulla anomala* হিসেবে শ্রেনি-বিন্যাস করা হয়।

  

### বাসস্থান

সমুদ্রপৃষ্ঠ থেকে ১০০০ মিটার উচ্চতা পর্যন্ত, নিঁচু গুল্ম, ঝোপঝাড় এবং নিম্ন ভূমির বিস্তৃত বনাঞ্চলের গাছ-পালাতে, বিশেষত জলাশয়ের ধারে, বসবাস করে। মানব বসতির পাশেও প্রায়ই এদের পাওয়া যায়।

বিষ ও বিষক্রিয়া
----------------

পাতি লাউডগা সাপের বিষের উপাদান এখনও অজানা। এই সাপের বিষক্রিয়া প্রাণঘাতী না হলেও এর ছোবলে বমি, ব্যাথা, জখম, আক্রান্ত স্থান অবশ হয়ে যাওয়া ইত্যাদি উপসর্গ দেখা দিতে পারে যা, মোটামুটি ৩ দিনের মধ্যে প্রশমিত হয়ে যায়। তবে গুরুত্বপূর্ণ অঙ্গ যেমন- মাথা, চোখ ইত্যাদির নিকট ছোবল দিলে তা মারাত্মক ক্ষতিকর হতে পারে।

আঞ্চলিক নামসমূহ
---------------

সিংহলি ভাষায় এর নাম "**Aheatulla**" বা "চোখ-খেকো", যা থেকে এর শ্রেণিবিন্যাসের 'প্রজাতি নাম' এসেছে। তামিল ভাষায় এটি **পাচাই পাম্বু** নামে পরিচিত। 

* সিংহলি ভাষা: ඇහැටුල්ලා (উচ্চারণ: আহায়তুল্লা)
* তামিল: பச்சை பாம்பு

তথ্যসূত্র
---------

1. ↑  Thy, N. Nguyen, T.Q. Golynsky, E. Demegillo, A. Diesmos, A.C. & Gonzalez, J.C. (২০১২)। "*Ahaetulla prasina*"। The IUCN Red List of Threatened Species। সংগ্রহের তারিখ ২০০৯-০৪-১০। উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
2. ↑  "ইণ্ডিয়ান স্নেকস ওয়েব সাইটে এই সাপের বিবরণ ও নানা ভারতীয় ভাষায় নাম"। ৬ জুলাই ২০১৩ তারিখে মূল থেকে আর্কাইভ করা। সংগ্রহের তারিখ ২২ জুন ২০১৩।
3. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪৪
4. ↑  Mallik, Ashok Kumar; Srikanthan, Achyuthan N.; Pal, Saunak P.; D’souza, Princia Margaret; Shanker, Kartik; Ganesh, Sumaithangi Rajagopalan (২০২০-১১-০৬)। "Disentangling vines: a study of morphological crypsis and genetic divergence in vine snakes (Squamata: Colubridae: Ahaetulla ) with the description of five new species from Peninsular India"। *Zootaxa* (ইংরেজি ভাষায়)। **4874** (1): 1–62। আইএসএসএন 1175-5334। ডিওআই:10.11646/zootaxa.4874.1.1। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  জিয়া উদ্দীন আহমেদ (সম্পা.) (২০১১)। *বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ (খণ্ড ২৫)*। ঢাকা: বাংলাদেশ এশিয়াটিক সোসাইটি। পৃষ্ঠা ১২৩–৪। আইএসবিএন 9843000002860 `|আইএসবিএন=` এর মান পরীক্ষা করুন: invalid prefix (সাহায্য)।
6. ↑  Brischoux, F.; Pizzatto, L.; Shine, R. (২০১০)। "Insights into the adaptive significance of vertical pupil shape in snakes"। *Journal of Evolutionary Biology* (ইংরেজি ভাষায়)। **23** (9): 1878–1885। আইএসএসএন 1420-9101। এসটুসিআইডি 23349083। ডিওআই:10.1111/j.1420-9101.2010.02046.x অবাধে প্রবেশযোগ্য। পিএমআইডি 20629855। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
7. ↑  Wall, Frank 1905. A popular treatise on the common Indian snakes. Part 1. J. Bombay Nat. Hist. Soc. 16:533-554.
8. ↑  Snakes of Sri Lanka  ওয়েব্যাক মেশিনে আর্কাইভকৃত মে ১৯, ২০০৫ তারিখে
9. ↑  Boulenger, George A. 1890 The Fauna of British India, Including Ceylon and Burma. Reptilia and Batrachia. Taylor & Francis, London, xviii, 541 pp.
10. ↑
11. ↑  Snakes of Sri Lanka  ওয়েব্যাক মেশিনে আর্কাইভকৃত মে ১৯, ২০০৫ তারিখে
12. ↑  "Ahaetulla nasuta" at WCH Clinical Toxinology Resources. Accessed on 9.1.2014 at

  

বিশেষ দ্রষ্টব্য:

* Lacepède, B. G. E. 1789 Histoire Naturelle des Quadrupèdes Ovipares et de Serpens. Vol.2. lmprimerie du Roi, Hôtel de Thou, Paris, 671 pp.
* Wall, F. 1908 Remarks on some recently acquired snakes. J. Bombay N. H. S. xviii: 778-784
* Wall 1908 A new color variety of the common green whip-snake (*Dryophis mycterizans*). J. Bombay N. H. S. xviii: 919
* Wall, F. 1910 Remarks on the varieties and distribution of the common Green Whip Snake (*Dryophis mycterizans*). J. Bombay nat. Hist. Soc. 20: 229
* Wall 1910 Varieties of the common Green Whip Snake (*Dryophis mycterizans*). J. Bombay nat. Hist. Soc. 20: 524


উইকিমিডিয়া কমন্সে **Ahaetulla nasuta** সংক্রান্ত মিডিয়া রয়েছে।

|  |  |
| --- | --- |
| ট্যাক্সন শনাক্তকারী | 
* Wikidata: Q619087
* Wikispecies: Ahaetulla nasuta
* ADW: Ahaetulla\_nasuta
* EoL: 1057250
* GBIF: 2453329
* iNaturalist: 68528
* IRMNG: 10356236
* ITIS: 1081512
* IUCN: 172707
* NCBI: 910399
* RD: nasuta

 |